**SUSITARIMAS DĖL 2021 M. BIRŽELIO 18 D.**

**ALEKSANDRO BARAUSKO PASIENIO UŽKARDOS SIENOS STEBĖJIMO**

**SISTEMOS PIRKIMO – PARDAVIMO SUTARTIES NR. (21)-16-265 PAKEITIMO**

2022 m. rugsėjo 28 d. Nr.21-16-1514

Vilnius

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba, Pirkėjas), atstovaujama tarnybos vado pavaduotojo Vido Mačaičio, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos Vyriausybės 2001 m. vasario 22 d. nutarimu Nr. 194 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ir tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo“ 3.1.4 papunktį ir UAB „FIMA“ (toliau – Tiekėjas), atstovaujama generalinio direktoriaus Jono Jablonskio, veikiančio pagal UAB „FIMA“ įstatus, toliau kartu vadinami šalimis, vadovaudamiesi 2021 m. birželio 18 d. Aleksandro Barausko pasienio užkardos sienos stebėjimo sistemos pirkimo – pardavimo sutarties Nr. (21)-16-265 (toliau – sutartis) 8.3 ir 8.5 papunkčiais bei Lietuvos Respublikos viešųjų pirkimų įstatymo 89 straipsnio 1 dalies 3 punkto nuostatomis, Lietuvos Respublikos civilinio kodekso 6.204 straipsnio nuostatomis ir atsižvelgdamos į UAB „Fima“ 2022 m. liepos 5 d. raštą Nr. SP22-416 „Dėl sutarties kainos perskaičiavimo“ bei į Valstybės sienos apsaugos tarnybos prie Lietuvos Respublikos vidaus reikalų ministerijos darbo grupės patvirtintoms sistemų projektų kainoms peržiūrėti (indeksuoti) 2022 m. rugpjūčio 16 d. protokolą Nr. 9-5326, susitarė:

1. Atsižvelgiant į komplektuojančių dalių (ypač plieno) kainos padidėjimą, susijusį su Rusijos Federacijos karine agresija prieš Ukrainą, kurio sutarties sudarymo metu nebuvo galima numatyti, indeksuoti sutartyje nurodytus Prekių įkainius. Bendra sutarties įkainių indeksavimo suma – 59475,22 Eur su PVM.
2. Pakeisti (indeksuoti) šiuos Prekių įkainius ir bendrą pasiūlymo kainą nurodytus sutarties 3.1 papunktyje išdėstytos lentelės „Pagrindinis paketas“:
	1. 18 eilutėje „Duomenų perdavimo komunikacijos“
	2. 25 eilutėje „Elektros maitinimo komunikacijos“
	3. „Bendrą pasiūlymo kainą“ ir juos išdėstyti taip:

„

|  |  |  |  |  |
| --- | --- | --- | --- | --- |
| ... | ... | ... | ... | ... |
| 18. | Duomenų perdavimo komunikacijos | 1 kompl. | 835 083,02 | 835 083,02 |
| ... | ... | ... | ... | ... |
| 25. | Elektros maitinimo komunikacijos | 1 kompl. | 465 148,64 | 465 148,64 |
| ... | ... | ... | ... | ... |
| Bendra pasiūlymo kaina (be PVM) | 6 477 595,39 |
| PVM (*21%*) suma: | 1 360 295,03 |
| Bendra pasiūlymo kaina (su PVM) | 7 837 890,42 |

|  |  |
| --- | --- |
| Bendra pasiūlymo kaina Eur be PVM – 6 477 595,39 | šeši milijonai keturi šimtai septyniasdešimt septyni tūkstančiai penki šimtai devyniasdešimt penki eurai 39 ct |
| PVM (21%) suma Eur – 1 360 295,03 | vienas milijonas trys šimtai šešiasdešimt tūkstančių du šimtai devyniasdešimt penki eurai 3 ct |
| Bendra pasiūlymo kaina Eur su PVM – 7 837 890,42 | septyni milijonai aštuoni šimtai trisdešimt septyni tūkstančiai aštuoni šimtai devyniasdešimt eurų 42 ct |

„

3. Dėl indeksuotų Prekių įkainių pakeisti sutarties 3.2 papunktyje nurodytą bendrą sutarties kainą, nurodytą lentelėje ir ją išdėstyti taip:

„3.2. Bendra sutarties kaina:

|  |  |
| --- | --- |
| Bendra kaina Eur be PVM – 7 547 352,89 | septyni milijonai penki šimtai keturiasdešimt septyni tūkstančiai trys šimtai penkiasdešimt du eurai 89 ct |
| PVM (21%) suma Eur – 1 584 944,11 | vienas milijonas penki šimtai aštuoniasdešimt keturi tūkstančiai devyni šimtai keturiasdešimt keturi eurai 11 ct |
| Bendra kaina Eur su PVM – 9 132 297,00 | devyni milijonai šimtas trisdešimt du tūkstančiai du šimtai devyniasdešimt septyni eurai 0 ct |

“

4. Šis susitarimas įsigalioja jį pasirašius šalių atstovams ir yra neatskiriama sutarties dalis.

5. Tiekėjas privalo per 5 (penkias) darbo dienas nuo susitarimo įsigaliojimo dienos pateikti sutarties įvykdymo užtikrinimą visai sutarties vertei.

6. Kitos sutarties nuostatos lieka nepakeistos.

7. Šis susitarimas sudarytas ir pasirašytas dviem egzemplioriais, kiekvienai šaliai po vieną. Abu egzemplioriai turi vienodą teisinę galią.

8. Susitarimo priedai:

8.1. UAB „Fima“ 2022 m. liepos 5 d. raštas Nr. SP22-416 „Dėl sutarties kainos perskaičiavimo“, 3 lapai;

8.2. Valstybės sienos apsaugos tarnybos prie Lietuvos Respublikos vidaus reikalų ministerijos darbo grupės patvirtintoms sistemų projektų kainoms peržiūrėti (indeksuoti) 2022 m. rugpjūčio 16 d. protokolas Nr. 9-5326, 3 lapai.

|  |  |
| --- | --- |
| Valstybės sienos apsaugos tarnyba **PIRKĖJAS** | **TIEKĖJAS** |
| Valstybės sienos apsaugos tarnyba prie Lietuvos Respublikos vidaus reikalų ministerijos Įmonės kodas 188608252 PVM mokėtojo kodas LT 886082515 Savanorių pr. 2, LT-03116 Vilnius Tel.: +370 707 59305Faksas: +370 707 59306Atsisk. sąsk. LT 29 7300 0101 1723 4122„Swedbank“, AB 73000 Tarnybos vado pavaduotojasVidas Mačaitis | Uždaroji akcinė bendrovė „FIMA“Įm. kodas 121289694PVM mokėtojo kodas LT212896917 Žirmūnų g. 139, Vilnius Tel.: +370 8 236 3535Atsisk. sąsk. LT 90 7300 0100 0009 0101„Swedbank“, AB 73000 UAB „FIMA“Generalinis direktoriusJonas Jablonskis |